Πρόσβαση σε δεδομένα αρχείου.
Η διπλή ζωή δυσκολεύει τον Μπεκ…
Πάλι θες ρεπό; Χρειάζομαι προγράμματα στα οποία μπορώ να βασιστώ.
-Πρέπει να πας πάλι. -Δεν μπορώ. Έχω και δουλειά.
…καθώς το άλτερ έγκο του έχει επιτυχία.
Ο Αποστάτης έχει αποκτήσει φήμη.
Αυτός είναι! Ο Αποστάτης.
Κάποιοι λένε ότι είναι ο Τρον.
Δεν είναι ο Τρον. Είναι απειλή!
Η απαγόρευση κυκλοφορίας είναι για την προστασία όλων σας.
Πρόγραμμα! Παραβιάζεις την απαγόρευση!
Παραδώσου αμέσως!
Έλα μαζί μας.
ΤΡΟΝ: Η ΕΞΕΓΕΡΣΗ
-Αυτοί είναι όλοι; -Μάλιστα.
-Επόμενη στάση, τα Παιχνίδια. -Αργήσατε!
Ελάτε, ας το συζητήσουμε.
Καλά, όπως θέλετε.
-Παραδώσου, πρόγραμμα. -Ελπίζω να πιάσει.
Έπιασε.
-Εσύ είσαι! -Ο ένας και μοναδικός.
Ο Τρον δεν εννοούσες;
-Πώς να σε ευχαριστήσω; -Μη σε ξαναπιάσουν.
-Και πες το στους φίλους σου. -Τι να τους πω;
Στάσου! Τι να τους πω;
Ο Τρον ζει. Είναι αλήθεια.
-Αποκλείεται! -Μα τον είδα με…
-Με αποκαλείς ψεύτη; -Δεν είστε ψεύτης. Απλώς…
Πάβελ, φέρε κάποιον να καθαρίσει.
Αμέσως!
Κυκλοφορούν πολλές φήμες, γίνεται πολύς λόγος.
"Ο Τρον ζει". Ώρα να στείλουμε εμείς ένα μήνυμα.
Ο αγώνας παρατείνεται. Μπήκαμε σε τρίτη παράταση.
Δεν αντέχω. Είναι στο γήπεδο από την ώρα που ήρθαμε.
-Είναι το 19ο παιχνίδι. -Τα μετράς;
Φυσικά. Είναι το εθιμοτυπικό στο γήπεδο.
Πού είναι ο Αποστάτης τώρα;
Ίσως κάνει διάλειμμα. Σίγουρα θα έχει φίλους.
Φίλους; Αυτός;
Αν ήταν φίλος μου, πρώτος εγώ θα τον κατέδιδα.
Χαίρετε, προγράμματα.
Σας μιλάω όχι μόνο ως στρατηγός σας, αλλά κι ως πολίτης αυτής της πόλης.
Όπως κι εσείς, θέλω ευημερία στο Άργκον.
Φοβάμαι ότι χάσαμε κάποιους δρόμους μας από μασκοφόρους εκδικητές.
Ο Αποστάτης έφερε την ανασφάλεια στην πόλη μας,
και ποιος πληρώνει την εκστρατεία του τρόμου;
Εσείς. Οι εργατικοί πολίτες του Άργκον.
Αυτά τα προγράμματα παραβίασαν την απαγόρευση κυκλοφορίας,
που έγινε εξαιτίας της καταστροφικής δράσης του Αποστάτη.
Αλλά δεν υπάρχει λόγος να τιμωρηθούν για τις πράξεις ενός δυσαρεστημένου.
Γι' αυτό θα ελευθερώσω τους κρατούμενους και θα καταργήσω κάθε απαγόρευση,
αν ο Αποστάτης παραδοθεί στην πλατεία Άργκον ως το τέλος του κύκλου.
Θεωρήστε το ένδειξη καλής πίστης
από εμένα, τον φιλεύσπλαχνο ηγέτη σας, προς εσάς.
Ακούς, Αποστάτη;
Αν δεν εμφανιστείς, τα προγράμματα θα πάνε στα Παιχνίδια.
Είπες ότι γι' αυτά πολεμάς. Απόδειξέ το.
Καιρός ήταν. Μπεκ, είσαι στην ομάδα μου.
Συγγνώμη.
Έξοχος λόγος, στρατηγέ, συγκλονιστικός. Αλλά πώς ξέρετε ότι θα τσιμπήσει;
Δεν έχει επιλογή.
Τι εννοείς δεν έχεις επιλογή;
Δεν θα τον αφήσω να στείλει τα προγράμματα στα παιχνίδια.
-Όχι αν μπορώ να τα σώσω. -Είναι παγίδα.
Αν εμφανιστείς, θα πέσεις μέσα.
Δεν είπα ότι είναι απλό.
Ο Τρον δεν τα παρατά ποτέ κι ούτε πρόκειται.
-Είναι ώρα να το μάθει η πόλη. -Καλώς. Αλλά θα χρειαστείς ένα σχέδιο.
Ο Τέσλερ σε περιμένει στο τέλος του κύκλου.
-Πρέπει να πας νωρίτερα. -Εντάξει. Θα πω στον Ζεντ να με καλύψει.
Βιάσου. Δεν έχουμε χρόνο, και νεκρός δεν ωφελείς κανέναν.
Μην το πάρεις στραβά, αλλά θες δουλειά στον τομέα της εμψύχωσης.
Γύρνα γρήγορα πίσω.
Σταμάτα. Δεν έχεις άδεια…
Συγγνώμη, Πέιτζ, αλλά είναι με ραντεβού. Θα πρέπει να περιμένεις έξω.
Αν με αγγίξεις, οι φρουροί θα σε μαζεύουν από το πάτωμα.
Πέιτζ, μην ανησυχείς. Ο Πάβελ κάνει μερικές αναβαθμίσεις.
Δεν ανησυχώ, στρατηγέ,
απλώς απορώ με τον Πάβελ που σπαταλά τον χρόνο σας με άσκοπες βελτιώσεις.
-Το είπατε κι εσείς, δεν είναι ο Τρον. -Ίσως και να 'ναι.
-Πάβελ. -Μάλλον όχι, έχετε δίκιο,
αλλά αν τυχόν είναι, γι' αυτό θα υπάρχουν αυτά.
Ακόμα κι αν είναι ο ίδιος ο Φλιν, θα πεθάνει με εκπληκτικό τρόπο.
Έιμπλ!
-Θα βρω κάποιον να σε βοηθήσει. -Στάσου! Άργησες!
-Πάλι! -Το ξέρω, συγγνώμη.
Μπεκ, δεν έρχεσαι ποτέ στην ώρα σου! Αλλά και τότε, το μυαλό σου ταξιδεύει.
Η υπευθυνότητα είναι σημαντική για εμένα.
-Γι' αυτό σε θέτω υπό περιορισμό. -Τι θα κάνεις;
Μέχρι την έναρξη του επόμενου κύκλου, θα μείνεις στο συνεργείο.
-Θα δουλεύεις. Δεν ακούω τίποτα. -Αποκλείεται!
Δεν αποκλείεται καθόλου.
Βοήθησε τον Ζεντ. Μη φύγεις από δίπλα του.
Και να θυμάσαι, θα σε παρακολουθώ.
Να καταλάβω, η τιμωρία σου είναι να με βοηθήσεις;
Έτσι φαίνεται.
Ο Έιμπλ δεν θα σε τιμωρήσει αν κάνεις ότι βοηθάς, έτσι;
Σίγουρα θα βρει τρόπο.
-Έχει άδικο; -Ναι.
Αφού πάντα αργείς.
Κι αυτό όταν κάνεις τον κόπο να έρθεις.
Έχω αργήσει πολλές φορές. Ποτέ δεν με κράτησε.
Δεν είσαι όμηρος, Μπεκ. Μηχανικός είσαι. Η δουλειά σου είναι!
Απορώ ειλικρινά που δεν σε έχει απολύσει ακόμα.
Μπεκ, είσαι καλά; Έμαθα ότι σε κατσάδιασε ο Έιμπλ.
-Το έμαθες; Ποιος άλλος το ξέρει; -Όλοι, θα έλεγα.
-Δεν το πιστεύω. -Ούτε εγώ.
Χωρίς παρεξήγηση, περίμενα να μιλάνε όλοι για την παράδοση του Αποστάτη.
-Γιατί έχεις τόσο καλή διάθεση; -Τώρα το είπα.
Μπορώ να σε δανειστώ; Θέλω κάποιον με λεπτά, γυναικεία δάχτυλα.
Εγώ είμαι αυτός!
Ελπίζω να μην είναι αυτό που νομίζω.
Ήθελα το κλειδί μου, για να βοηθήσω τον Ζεντ.
Μπεκ, ό,τι κι αν έχεις που το θεωρείς πιο σημαντικό, δεν είναι.
Πίστεψέ με, είναι.
Πώς να σε πιστέψω όταν μου λες ψέματα κατάμουτρα;
Αυτό που έπαθε ο Μπόντι ήταν δύσκολο για όλους.
-Δεν αφορά τον Μπόντι. -Έχεις δίκιο. Εσένα αφορά.
Έχω λόγο που σε τιμωρώ. Μακάρι να το έβλεπες.
-Προσπαθώ να βοηθήσω. -Ίσως δεν θα έπρεπε.
-Πάμε. Πίσω στη δουλειά. -Εντάξει.
Έλα, Μπεκ. Πού είσαι;
-Πού πάνε όλοι; -Έφτασε η ώρα.
Ναι, είναι ώρα να μάθουν όλοι τι απατεώνας είναι ο Τρον.
Το αποκλείεις να είναι όντως ο Τρον;
Όχι μόνο αυτό, αλλά πάω στοίχημα ότι δεν θα εμφανιστεί.
Πολύ αισιόδοξος είσαι, το ξέρεις;
Πάντα υπάρχει μια πιθανότητα.
Αλλά όχι πολύ μεγάλη.
Μπεκ! Μη σου μπαίνουν ιδέες. Θα αφήσω τον Λινκ υπεύθυνο.
Θέλω να ξέρω ότι θα μείνεις εδώ.
-Φυσικά. -Θέλω τον λόγο σου, Μπεκ.
Το υπόσχομαι.
Η ΤΕΛΕΙΟΤΗΤΑ ΕΙΝΑΙ ΕΛΕΥΘΕΡΙΑ ΚΛΟΥ
Στρατηγέ, αφήστε σε εμένα τον Αποστάτη. Δεν αξίζει να ασχολείστε.
Φρόντισε απλώς να μη με εμποδίσει κανείς. Θα γίνει δυσάρεστο.
Μπεκ, υποσχέθηκα στον Έιμπλ να σε κρατήσω εδώ.
Κι εγώ υποσχέθηκα να μείνω. Μάλλον θα αθετήσουμε την υπόσχεσή μας.
Δεν θα σε εμποδίσω, αλλά θα το πω στον Έιμπλ αν ρωτήσει.
-Δεν θέλω να πω ψέματα. -Το ξέρω.
Και δεν πρέπει.
Δεν σε κατηγορώ που θες να δεις τον Τρον εν δράσει.
Εγώ τον έχω δει. Ίσως είναι η τελευταία σου ευκαιρία.
Η τελευταία ευκαιρία του Άργκον.
Προγράμματα του Άργκον,
η στήριξή σας σε αυτήν τη σημαντική περίσταση
αποδεικνύει ότι νοιάζεστε για το μέλλον της πόλης σας.
Δεν περνά, όμως, απαρατήρητη μια απουσία.
Σωστά, Άργκον. Πού είναι ο Αποστάτης;
Είδατε; Ο Αποστάτης δεν νοιάζεται για εσάς.
Και σίγουρα δεν είναι ο Τρον. Γιατί αν ήταν αυτός, θα ήταν εδώ.
Αλλά ας αφήσουμε το παρελθόν. Ας δούμε τη νέα εποχή.
Μια εποχή επιτευγμάτων, τελειότητας…
του Κλου.
Τι έχασα;
-Με ήθελες; Εδώ είμαι. -Το βλέπω. Με το πάσο σου ήρθες.
Έχεις αυτό που ήθελες. Τώρα άσε τους ομήρους.
Δεν διαπραγματεύομαι με τρομοκράτες. Αλλά κρατάω τον λόγο μου.
-Είμαστε ελεύθεροι. -Η απαγόρευση;
Ας μη γινόμαστε άπληστοι. Η συμφωνία ήταν να παραδοθείς.
Περίμενα καιρό γι' αυτό,
το τέλος του διαβόητου Αποστάτη.
Λυπάμαι, αλλά δεν είμαι ο Αποστάτης. Είμαι ο Τρον.
-Τώρα σκάσε και πολέμησε. -Ας το τελειώσουμε κάπου πιο ήσυχα.
Ωραία.
Είσαι αφελής. Νομίζεις ότι τα προγράμματα θα πολεμήσουν μαζί σου;
Είναι αφοσιωμένα στο κράτος τους.
Κι εγώ κυβερνώ το κράτος!
Περίμενε. Μια στιγμή.
Σοβαρά;
Αυτό θα τελειώσει εδώ.
Δεν είσαι ο Τρον, αλλά θα έχεις τη μοίρα του.
Θέλεις να τελειώσει; Έλα, λοιπόν, ας το τελειώσουμε.
Κάποια άλλη φορά.
Χαιρετήστε τον αδάμαστο στρατηγό Τέσλερ,
τον θριαμβευτή αυτής της αναμέτρησης.
Τώρα γυρίστε όλοι σπίτια σας! Ακόμα ισχύει η απαγόρευση κυκλοφορίας.
-Άλλαξες τα πράγματα. -Πώς; Ο Τέσλερ σχεδόν με κέρδισε.
Αμφιβάλλω ότι θα άρει την απαγόρευση.
Εμένα μου φαίνεται ότι είμαστε στο μηδέν.
Αντιστάθηκες κι έδειξες στα προγράμματα ότι δεν πρέπει να μένουν αδρανή.
Μπορούν να πολεμήσουν.
Κι όταν το κάνουν, θα πολεμήσουν δίπλα σου.
Είχες δίκιο, Μπεκ.
Πρέπει να σε ευχαριστήσω που με έσωσες για πέμπτη φορά.
Μα τι λες;
Καλά, έκτη. Αλλά δεν υπολογίζω το Πέργκος.
-Είχα τη συμμορία στο χέρι. -Μπεκ, ήμουν εδώ συνέχεια.
Αν δεν ήσουν εσύ…
Θέλεις ένα χέρι;
Έχω λίγο χρόνο ως τη βάρδια μου.
-Τι; Ναι, αν δεν σε πειράζει. -Δεν με πειράζει.
Συγγνώμη για πριν. Είχες δίκιο.
Δεν έπρεπε να πω ότι ο Αποστάτης είναι…
Μπεκ!
Πού ήσουν; Σε έψαχνε ο Έιμπλ.
-Το έμαθα. Τον αποφεύγω. -Και το συνεργείο είναι ιδανικό μέρος.
Μπεκ. Στο γραφείο μου. Τώρα.
Δεν θα ήθελα να ήμουν στη θέση του.
Κάθισε.
-Τα έκανα θάλασσα, αλλά… -Σταμάτα.
Αυτό που θα πω…
μακάρι να μην το έλεγα ποτέ.
Άκου, λοιπόν.
Πώς έγινες ο Αποστάτης;
Δεν πειράζει, Μπεκ. Τα ξέρω.
-Πόσο καιρό το ξέρεις; -Πολύ.
Σαν χαζός πίστεψα ότι θα σε κρατούσα εδώ, ότι θα σε προστάτευα.
Εσύ ήσουν πάνω στη μηχανή. Χτύπησες τον Τέσλερ!
Πώς θα μπορούσε ένα γέρικο πρόγραμμα σαν εμένα να κάνει κάτι τέτοιο;
Συγγνώμη που έχασα την ψυχραιμία μου πριν.
Ξέχνα το. Λυπάμαι που κρατούσες τόσο καιρό αυτό το μυστικό.
-Δεν πρέπει να ήταν εύκολο. -Δεν ήταν.
Και τώρα τι κάνουμε;
Νομίζω ότι έχουμε πολλά να συζητήσουμε.
Όταν θα είσαι έτοιμος.
Μετάφραση: Ευαγγελία Ονταμπασίδου